Ψηφιακά υπογεγραμμένο από KONSTANTINOS KALYVAS

Ημερομηνία: 2025.05.16

11:40:56 EEST



# ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΕΣΩΤΕΡΙΚΩΝ ΥΠΗΡΕΣΙΑ ΣΥΝΤΟΝΙΣΜΟΥ ΓΡΑΦΕΙΟ ΝΟΜΙΚΩΝ ΚΑΙ ΚΟΙΝΟΒΟΥΛΕΥΤΙΚΩΝ ΘΕΜΑΤΩΝ

## Αθήνα, 15 - 05 - 2025

**Αριθ. πρωτ.: 26524**

Πληροφορίες: Τηλέφωνα:

e-mail:

Σ. Βασιλοπούλου Ν. Καραβασίλη 2131313195

2131361297

[syntonismos2@ypes.gr](mailto:syntonismos2@ypes.gr)

## Προς:

Τη Βουλή των Ελλήνων

Διεύθυνση Κοινοβουλευτικού Ελέγχου Τμήμα Ερωτήσεων &

Αιτήσεων Κατάθεσης Εγγράφων

## Κοινοποίηση:

Βουλευτή κα Ασημακοπούλου Σοφία - Χάιδω Βουλή των Ελλήνων

(με τα συνημμένα)

**Θέμα:** «Ανεπαρκής ασφάλεια και ελλιπής πυροπροστασία στο 6ο Νηπιαγωγείο Χολαργού»

**Σχετ.:** Η υπ’ αριθμ. πρωτ. 4913/25-04-2025 Ερώτηση

Σε απάντηση της ανωτέρω Ερώτησης, διαβιβάζουμε, για ενημέρωση, το υπ’ αριθμ. πρωτ. 11741/06-05-2025 έγγραφο του Δήμου Παπάγου-Χολαργού με το συνημμένο του, το οποίο περιήλθε ως απάντηση στην Ερώτηση 4795/17-04-2025 και επιπλέον σας γνωρίζουμε τα ακόλουθα:

Οι πρωτοβάθμιοι Οργανισμοί Τοπικής Αυτοδιοίκησης (Ο.Τ.Α.), για την εκπλήρωση της αποστολής τους και την άσκηση των αρμοδιοτήτων τους, στις οποίες περιλαμβάνεται η επισκευή σχολικών κτιρίων καθώς και η σχολική στέγαση, χρηματοδοτούνται ετησίως από τους Κεντρικούς Αυτοτελείς Πόρους (Κ.Α.Π.), οι οποίοι εγγράφονται κάθε έτος στον Κρατικό Προϋπολογισμό που ψηφίζεται από τη Βουλή των Ελλήνων. Εν συνεχεία, με κοινή απόφαση των Υπουργών Εσωτερικών και Εθνικής Οικονομίας και Οικονομικών, η οποία εκδίδεται ύστερα από πρόταση της Κεντρικής Ένωσης Δήμων Ελλάδας (Κ.Ε.Δ.Ε.), καθορίζεται το ύψος των πιστώσεων που προορίζονται για την κάλυψη επενδυτικών καθώς και λειτουργικών δαπανών.

Στο πλαίσιο αυτό, στον Δήμο Παπάγου-Χολαργού κατανεμήθηκε από τους Κ.Α.Π. έτους 2024 ποσό ύψους 300.870,00€ για κάλυψη δαπανών εκτέλεσης έργων και επενδυτικών δραστηριοτήτων και ποσό ύψους 91.700,00€ για επισκευή και συντήρηση σχολικών κτιρίων, ενώ ίδια ποσά έχει προγραμματιστεί να αποδοθούν στον Δήμο και κατά τη διάρκεια του τρέχοντος έτους.

Η περαιτέρω διαχείριση των πιστώσεων αυτών γίνεται κατόπιν σχετικών αποφάσεων των οικείων δημοτικών συμβουλίων υπό την εποπτεία του κράτους, η οποία συνίσταται αποκλειστικά σε έλεγχο νομιμότητας των πράξεών τους και σε πειθαρχικό έλεγχο των αιρετών.

Επίσης, το Υπουργείο Εσωτερικών δημιούργησε το Ειδικό Πρόγραμμα Ενίσχυσης Δήμων με την ονομασία «ΦΙΛΟΔΗΜΟΣ ΙΙ», με σκοπό την ενδυνάμωση της ισόρροπης ανάπτυξης των δήμων της χώρας, τη βελτίωση των υποδομών και την ενίσχυση της ανταγωνιστικότητας της τοπικής οικονομίας. Στο πλαίσιο αυτό εντάσσονται:

* Η υπ’ αριθμ. πρωτ. 5133/23-02-2018 Πρόσκληση ΙΙ (Α.Δ.Α.: 6Ο9Ψ465ΧΘ7-ΑΓΡ), με τίτλο

«Επισκευή, συντήρηση σχολικών κτιρίων & αύλειων χώρων και λοιπές δράσεις», συνολικού ύψους 50.000.000,00€, με σκοπό τη βελτίωση των υποδομών της Α΄ βάθμιας και Β΄ βάθμιας εκπαίδευσης, στην οποία ο Δήμος Παπάγου-Χολαργού εντάχθηκε με ποσό ύψους 139.200,00€.

* Η υπ’ αριθμ. πρωτ. 30292/19-04-2019 (Α.Δ.Α.: 68Γ3465ΧΘ7-Ψ25) απόφαση επιχορήγησης των δήμων της χώρας για την υλοποίηση έργων και επενδυτικών δραστηριοτήτων, όπου ο Δήμος Παπάγου-Χολαργού επιχορηγήθηκε με ποσό ύψους 287.900,00€.
* Η υπ’ αριθμ. πρωτ. 29816/18-04-2019 Πρόσκληση VIII (Α.Δ.Α.: 64ΣΗ465ΧΘ7-Υ5Μ), με τίτλο

«Εκπόνηση μελετών και υλοποίηση μέτρων και μέσων πυροπροστασίας στις σχολικές μονάδες της χώρας», συνολικού προϋπολογισμού 52.500.000,00€, που αφορά στη σύνταξη μελετών και υλοποίηση μέτρων και μέσων πυροπροστασίας στις σχολικές μονάδες. Ο Δήμος Παπάγου-Χολαργού εντάχθηκε με ποσό ύψους 112.840,00€.

* Η υπ’ αριθμ. πρωτ. 29878/18-04-2019 Πρόσκληση ΙΧ (Α.Δ.Α.: ΨΕΒΔ465ΧΘ7-ΖΨΗ), με τίτλο

«Κατασκευή ραμπών και χώρων υγιεινής για την πρόσβαση και την εξυπηρέτηση ΑΜΕΑ σε σχολικές μονάδες», συνολικού προϋπολογισμού 35.000.000,00€, που αφορά στην κατασκευή ή προκατασκευή και τοποθέτηση ραμπών πρόσβασης των ΑμεΑ, καθώς και στην κατασκευή χώρων υγιεινής για την εξυπηρέτηση των ΑμεΑ στις σχολικές μονάδες με βασικό στόχο τη διασφάλιση της απρόσκοπτης πρόσβασης των ΑμεΑ στους χώρους των σχολείων. Ο Δήμος Παπάγου-Χολαργού εντάχθηκε με ποσό ύψους 53.940,00€.

Επιπλέον, το Υπουργείο Εσωτερικών, στο πλαίσιο του Ειδικού Αναπτυξιακού Προγράμματος με την ονομασία «Αντώνης Τρίτσης», είχε εκδώσει:

* Την υπ’ αριθμ. πρωτ. 18213/29-09-2020 Πρόσκληση ΑΤ10 με τίτλο «Συντήρηση δημοτικών ανοιχτών αθλητικών χώρων, σχολικών μονάδων, προσβασιμότητα ΑμΕΑ» (Α.Δ.Α.: 681Β46ΜΤΛ6-749), η οποία αφορά στη χρηματοδότηση έργων για τη συντήρηση και την επισκευή σχολικών κτιρίων & αύλειων χώρων, καθώς και κάθε άλλης συναφούς δράσης αυτών, που στόχο έχει τη βελτίωση των υποδομών της Προσχολικής, Α/θμιας και Β/θμιας εκπαίδευσης και την αναβάθμιση της ποιότητας των παρεχόμενων υπηρεσιών στον τομέα της εκπαίδευσης. Με την υπ’ αριθμ. πρωτ. 7451/2021/29-06-2022 υπουργική απόφαση εντάχθηκε το έργο του Δήμου Παπάγου-Χολαργού με τίτλο «Συντηρήσεις σχολικών κτιρίων και αναβάθμιση ανοιχτών αθλητικών εγκαταστάσεων Δήμου Παπάγου-Χολαργού» με ποσό χρηματοδότησης 2.164.000,52€, το οποίο υλοποιείται.

Το έργο αποτελείται από τρία (3) υποέργα:

Υποέργο 1: “Αναβάθμιση εγκαταστάσεων του Αθλητικού Κέντρου Χολαργού «Αντώνιος Πολύδωρας» με τη δημιουργία δύο (2) γηπέδων padel”, εντός διαμορφωμένου/ περιφραγμένου χώρου, συμβάλλοντας στην αξιοποίηση του υπάρχοντος χώρου και τη γενικότερη αναβάθμιση του Αθλητικού Κέντρου.

Υποέργο 2: “Συντήρηση και επισκευή σχολικών κτιρίων και αύλειων χώρων Πρωτοβάθμιας Εκπαίδευσης Δήμου Παπάγου–Χολαργού”, το οποίο αφορά σε εργασίες συντηρήσεων και επισκευών σχολικών κτιρίων και αύλειων χώρων σε συνολικά δέκα (10) νηπιαγωγεία και οκτώ (8) δημοτικά σχολεία του Δήμου [1ο, 2ο, 3ο, 4ο, 5ο, 6ο Νηπιαγωγείο Χολαργού, 1ο, 2ο, 3ο Νηπιαγωγείο Παπάγου και Παράρτημα 1ου Νηπιαγωγείου Παπάγου, 1ο, 2ο, 3ο, 4ο, 5ο Δημοτικό Σχολείο Χολαργού, 1ο, 2ο, 3ο Δημοτικό Σχολείο Παπάγου].

Υποέργο 3: “Συντήρηση και επισκευή σχολικών κτιρίων και αύλειων χώρων Δευτεροβάθμιας Εκπαίδευσης Δήμου Παπάγου–Χολαργού", το οποίο αφορά σε εργασίες συντηρήσεων και επισκευών σχολικών κτιρίων και αύλειων χώρων σε συνολικά πέντε (5) σχολικά κτίρια δευτεροβάθμιας εκπαίδευσης του Δήμου [1ο Γυμνάσιο Παπάγου, 1ο Λύκειο Παπάγου, 1ο, 2ο Γυμνάσιο Χολαργού, 2ο Λύκειο Χολαργού].

* Την υπ’ αριθμ. πρωτ. 14578/24-07-2020 Πρόσκληση ΑΤ11 με τίτλο «Δράσεις για υποδομές που χρήζουν αντισεισμικής προστασίας (προσεισμικός έλεγχος)» (Α.Δ.Α.: ΨΙΚ146ΜΤΛ6- Χ3Λ), η οποία αφορά στη χρηματοδότηση, των δήμων της χώρας, έργων σχετικά με τη διενέργεια πρωτοβάθμιων και δευτεροβάθμιων προσεισμικών ελέγχων κρίσιμων υποδομών π.χ. σχολεία, αθλητικές εγκαταστάσεις και τη λήψη μέτρων προστασίας που πρέπει να ληφθούν ανά περίπτωση. Με την υπ’ αριθμ. πρωτ. 23959/2020/26-07-2021 υπουργική απόφαση εντάχθηκε το έργο του Δήμου Παπάγου–Χολαργού με τίτλο «Εκπόνηση

προγράμματος προσεισμικού ελέγχου και υλοποίηση έργων αποκατάστασης κτιρίων Δήμου Παπάγου-Χολαργού» με ποσό χρηματοδότησης 638.401,84€, το οποίο υλοποιείται.

Το έργο αποτελείται από τέσσερα (4) υποέργα:

Κύριο Υποέργο 1: Προσεισμικός έλεγχος 23 κρίσιμων υποδομών του Δήμου Παπάγου- Χολαργού. Θα πραγματοποιηθεί ταχύς οπτικός έλεγχος και κατηγοριοποίηση των κρίσιμων υποδομών βάση των κριτηρίων του Ο.Α.Σ.Π.

Κύριο Υποέργο 2: Υλοποίηση έργων αποκατάστασης στον 1ο Παιδικό Σταθμό Χολαργού. Αναφέρεται στην υλοποίηση εργασιών που έχουν προβλεφθεί σε ήδη υπάρχουσα Μελέτη Αποτίμησης-Ανασχεδιασμού (Στατικής Επάρκειας) για το εν λόγω κτίριο. Το έργο της αναβάθμισης του 1ου Παιδικού Σταθμού Χολαργού, περιλαμβάνει τόσο εργασίες περαιτέρω στατικής ενίσχυσης όσο και ενεργειακής αναβάθμισης.

Κύριο Υποέργο 3: Υλοποίηση έργων αποκατάστασης στο Εθνικό Αθλητικό Κέντρο (ΕΑΚ) Παπάγου. Αναφέρεται στην υλοποίηση εργασιών που έχουν προβλεφθεί σε ήδη υπάρχουσα Μελέτη Αποτίμησης-Ανασχεδιασμού (Στατικής Επάρκειας) για το εν λόγω κτίριο. Η υλοποίηση έργων αποκατάστασης στο ΕΑΚ Παπάγου θα περιλαμβάνει εργασίες στατικής ενίσχυσης για την επίτευξη της ακαμψίας του κτιρίου.

Συνοδό Υποέργο 4: Δράσεις ενημέρωσης-πληροφόρησης-ευαισθητοποίησης. Πρόκειται για ένα Ολοκληρωμένο Πρόγραμμα Δράσεων ενημέρωσης, πληροφόρησης, ευαισθητοποίησης και εκπαίδευσης τόσο του γενικού πληθυσμού όσο και συγκεκριμένων ομάδων σε θέματα Διαχείρισης Σεισμικού Κινδύνου και Καταστροφικών Συνοδών Γεωδυναμικών Φαινομένων. Το ανωτέρω πρόγραμμα θα περιλαμβάνει δημιουργία γραφικών και υλοποίηση καμπάνιας σε social media, έντυπες οδηγίες και ενημερωτικό υλικό, κύκλους σεμιναρίων δια ζώσης ή εξ αποστάσεως.

* Την υπ’ αριθμ. πρωτ. 14578/24-07-2020 (Α.Δ.Α.:ΨΙΚ146ΜΤΛ6-Χ3Λ) Πρόσκληση ΑΤ11 με τίτλο «Δράσεις για υποδομές που χρήζουν αντισεισμικής προστασίας (προσεισμικός έλεγχος)». Με την υπ’ αριθμ. πρωτ. 23960/2020/09-07-2021 υπουργική απόφαση εντάχθηκε το έργο του Δήμου Παπάγου–Χολαργού με τίτλο «Εκπόνηση μελετών έργων Δήμου Παπάγου-Χολαργού» με ποσό χρηματοδότησης 620.000,00€, το οποίο υλοποιείται.

Το έργο αποτελείται από δύο (2) υποέργα:

Υποέργο 1: “Εκπόνηση μελετών για την κατασκευή του 4ου Δημοτικού Σχολείου και του 4ου Νηπιαγωγείου Κοινότητας Παπάγου”, που αφορά στην ωρίμανση των απαιτούμενων μελετών για την κατασκευή συγκροτήματος σχολικών κτιρίων στο Ο.Τ. 338α της Κοινότητας Παπάγου.

Υποέργο 2: “Εκπόνηση μελετών για την αποκατάσταση υφιστάμενων εγκαταστάσεων στον Σταθμό Μεταφόρτωσης Απορριμμάτων (ΣΜΑ) Δήμου Παπάγου-Χολαργού”, που αφορά στην εκπόνηση των απαιτούμενων μελετών για την ορθή λειτουργία του ΣΜΑ και την αξιοποίηση υφιστάμενων κτιριακών υποδομών που βρίσκονται στον χώρο του ΣΜΑ.

# Ο ΥΠΟΥΡΓΟΣ

**ΘΕΟΔΩΡΟΣ ΛΙΒΑΝΙΟΣ**

## Συνημμένα:

Τέσσερις (4) σελίδες

## Εσωτερική Διανομή:

* Γραφείο Υπουργού
* Γραφείο Γενικού Γραμματέα Αυτοδιοίκησης και Αποκέντρωσης
* Γραφείο Υπηρεσιακού Γραμματέα